เกาะจาร์วิส

เกาะจาร์วิส (อังกฤษ: Jarvis Island, ; เดิมชื่อ เกาะบังเกอร์ (Bunker Island) หรือ ดอนทรายใต้น้ำของบังเกอร์ (Bunker's Shoal) เป็นเกาะปะการังที่ไม่มีคนอาศัยอยู่ขนาด 4.5 ตารางกิโลเมตร (1.7 ตารางไมล์) ทางใต้ของมหาสมุทรแปซิฟิก ซึ่งอยู่ประมาณครึ่งทางระหว่างเกาะฮาวายกับหมู่เกาะคุก ถือเป็นดินแดนที่ไม่มีการจัดระเบียบของสหรัฐ ซึ่งอยู่ภายใต้การบริหารขององค์การบริหารปลาและสัตว์ป่าแห่งสหรัฐจากกระทรวงมหาดไทยสหรัฐ และเป็นส่วนหนึ่งของระบบเขตรักษาพันธุ์สัตว์ป่าแห่งชาติ ลากูนของเกาะจาร์วิสแห้งสนิท ต่างจากอะทอลล์ปะการังส่วนใหญ่ เกาะจาร์วิสเป็นเกาะหนึ่งในหมู่เกาะไลน์ และจัดให้อยู่ในกลุ่มเกาะเล็กรอบนอกของสหรัฐ ด้วยเหตุผลทางสถิติ เกาะจาร์วิสเป็นดินแดนที่ใหญ่ที่สุดของสหรัฐในแถบเส้นศูนย์สูตร ซึ่งรวมถึงเกาะเบเกอร์และเกาะฮาวแลนด์ ทางสหรัฐอ้างสิทธิ์พื้นที่นี้ในคริสต์ศตวรรษที่ 19 และขุดเอาปุ๋ยขี้นกมาใช้ ในคริสต์ศตวรรษที่ 20 พื้นที่เป็นที่ตั้งของชุมชนขนาดเล็กแห่งหนึ่ง ต่อมาถูกโจมตีในช่วงสงครามโลกครั้งที่ 2 ชุมชนจึงอพยพออกไป เหลือไว้เพียงอาคารบางส่วนและกระโจมกลางวัน ปัจจุบัน พื้นที่นี้ได้รับการจัดการในฐานะเขตอนุรักษ์ธรรมชาติ ภูมิศาสตร์และนิเวศวิทยา ประวัติ ก่อนประวัติศาสตร์ เกาะจาร์วิสไม่น่าจะมีมนุษย์อาศัยอยู่ถาวรก่อนที่จะมีการใช้เป็นแหล่งขุดปุ๋ยขี้นก อย่างไรก็ตาม เป็นไปได้ว่าเกาะนี้เคยใช้เป็นจุดแวะพักระหว่างทางของชาวพอลินีเชียที่เดินทางทางทะเล ความห่างไกลของเกาะและการขาดแคลนแหล่งน้ำจืดทำให้ไม่สามารถทำการสำรวจทางโบราณคดีขนาดใหญ่ได้ การค้นพบ เกาะนี้ได้พบเห็นครั้งแรกโดยชาวอังกฤษเมื่อวันที่ 21 สิงหาคม ค.ศ. 1821 จากเรือ Eliza Francis (หรือ Eliza Frances) ของอังกฤษที่เอ็ดเวิร์ด มอมัส และวิลเลียม จาร์วิสเป็นเจ้าของ และบัญชาการโดยกัปตันบราวน์ ต่อมาเรือล่าวาฬแวะเวียนมายังเกาะนี้จนถึงช่วงคริสต์ทศวรรษ 1870 คณะสำรวจสหรัฐได้สำรวจเกาะนี้ใน ค.ศ. 1841 ในเดือนมีนาคม ค.ศ. 1857 สหรัฐอ้างสิทธิ์เกาะนี้ภายใต้รัฐบัญญัติหมู่เกาะกัวโน และผนวกเข้าเป็นส่วนหนึ่งของประเทศสหรัฐอย่างเป็นทางการในวันที่ 27 กุมภาพันธ์ ค.ศ. 1858 การทำเหมืองปุ๋ยขี้นกในคริสต์ศตวรรษที่ 19 การเดินทาง บนเกาะนี้ไม่มีสนามบิน และไม่มีท่าเรือหรือสถานีขนส่งขนาดใหญ่ กระโจมกลางวันใกล้บริเวณกลางชายฝั่งตะวันตกอยู่ในสภาพทรุดโทรมและไม่ได้ทาสีแล้ว อย่างไรก็ตาม ยังมีจุดจอดเรือนอกชายฝั่งอยู่บ้าง ทหาร เนื่องจากเกาะจาร์วิสเป็นดินแดนของสหรัฐ การป้องกันเกาะจึงเป็นความรับผิดชอบของประเทศสหรัฐ โดยเกาะอยู่ใต้กฎหมายสหรัฐ อ้างอิง หล่งข้อมูลอื่น Jarvis Island Home Page Website with photos, weather, and more. Jarvis Island information website Has several photos of the old Millersville settlement, together with more modern photos of the island. WorldStatesmen Offers brief data on Jarvis Island. U.S. Fish & Wildlife Service Jarvis Island National Wildlife Refuge The Jarvis Island refuge site.